Sebastian ar Balp a oa bet e penn Emsavadeg ar Bonedoù ruz.  Ganet e oa bet e 1639 e Kerglof (Kernev). Mab e oa da vilinerien. Graet en doa studioù war ar Gwir e Naoned evit dont da vezañ noter real.  Dimeziñ a reas gant Anna Riou e 1662. Mont a reas da di e wreg da chom, e Magoarem (Kerglof). Tri bugel o deus bet : Mari (°1664), Glaoda (°1667), hag Herrietig (°†1675). Goude-se e oant aet da ch-Garzh ar Groaz da chom.  Drouklazhet e voe e-kerzh nozvezh an 2 dan 3 a viz Gwengolo 1675, noz kent an emsavadeg vras raktreset, e kastell an Timeur e Poullaouen, gant breur markiz al lech, Claude Percin de Montgaillard.  Interet e oa bet en iliz Kerglof.  Prosez a voe graet da gorf Sebastian ar Balp.  Dizouaret e voe, dizempret ha lakaet war ziskouez dirak kastell an Timeur.  Lavaret e veze e oa e benn marv hag e eskern e chapel Sant Drezouarn e Kerglof. Laeret eo bet ar penn-se e 1995.